smcproject/ml-wiki-sentences huggingface dataset:
തുളു നാട്ടിൽ നിന്നെത്തിയ ഭഗവതി കുളൂർ മാതാവിന്റെ ആവശ്യപ്രകാരം രാക്ഷസനെ ശൂലം കൊണ്ട് വധിച്ചു ഒഴിച്ചതിനാൽ വാഗ്ദാനപ്രകാരം പട്ടുവം കടവിൽ ഇടം നേടിയ ഐതിഹ്യമുണ്ട്.
ഈ മൂർത്തി ശാന്തതയും രൌദ്രഭാവവും ഒരേ പോലെ പ്രകടിപ്പിക്കുന്ന മൂർത്തിയാണ്.
ശാന്ത രൂപത്തിൽ നൃത്തം തുടങ്ങി രൌദ്ര ഭാവം കൈക്കൊള്ളുകയാണ്‌ ചെയ്യുക.
നൃത്തത്തിന്റെ മൂര്ദ്ദന്യത്തിൽ ഭക്തരുടെ നേർക്ക് ഓടി അടുക്കുകയും അലറി ബഹളം വയ്ക്കുകയും മുടി കൊണ്ട് അടിക്കുകയും ഒക്കെ ചെയ്യും.
ഇതെല്ലാം കഴിഞ്ഞ ശേഷം ശാന്തമായിരുന്ൻ ഭക്തർക്ക് അനുഗ്രഹം കൊടുക്കുകയും ചെയ്യും.
മലയൻ, വേലൻ, മാവിലൻ, കോപ്പാളൻ, പമ്പത്താർ എന്നീ ജാതിക്കാരാണ് ഈ തെയ്യം  കെട്ടുന്നത്.
ചില കാവുകളിൽ ദേവിക്ക് പ്രതീകാത്മകമായി മൃഗ ബലി നടത്താറുണ്ട്‌.
രുദ്ര മിനുക്ക്‌ എന്നാണു പഞ്ചുരുളിയുടെ മുഖത്തെഴുത്തിന് പറയുക.
ഉറഞ്ഞാട്ടത്തിന്റെ ഒരു ഘട്ടത്തിൽ പന്നിമുഖം വെച്ച് ആടുന്ന തെയ്യങ്ങളാണ്‌ ചാമുണ്ഡി തെയ്യങ്ങളായ മടയിൽ ചാമുണ്ഡി, കുണ്ടോറ ചാമുണ്ഡി, കരിമണൽ ചാമുണ്ഡി, ചാമുണ്ഡി ( വിഷ്ണുമൂർത്തി ) എന്നിവയൊക്കെ.
വിഷ്ണുമൂർത്തിയാകട്ടെ പാതി ഉടൽ മനുഷ്യന്റെതും പാതി സിംഹത്തിന്റെതുമാണ്.
(നരഹരി തെയ്യമായ നരസിംഹ രൂപം).
ബാലിക്കും,
പുലിദൈവങ്ങൾക്കും, വിഷ്ണുമൂർത്തിക്കും തണ്ടവാൽ എന്ന വിശേഷ ചമയം കാണാവുന്നതാണ്.
വാലുള്ള മൃഗം എന്ന സങ്കൽപ്പമാണിത്.
ഇവരുടെ ചലനങ്ങളിലും കലാശത്തിലും ഒക്കെ മൃഗ രീതി കാണാവുന്നതാണ്.
ഇവരുടെ മുഖത്തെഴുത്തും അതതു മൃഗത്തിന്റെ ഭാവഹാവാദികൾ ഉൾചേർന്നതാണ്.
തിരുമുടി - പുറത്തട്ട്മുടി
അഹമ്മദ് പട്ടേൽ ഇംഗ്ലീഷ് വിലാസം https://ml.wikipedia.org/wiki/Ahmed_Patel
ഗുജറാത്തിൽ നിന്നുമുള്ള ഒരു മുതിർന്ന കോൺഗ്രസ് നേതാവായിരുന്നു അഹമ്മദ് പട്ടേൽ (ജീവിതകാലം: 21 ഓഗസ്റ്റ് 1949 - 25 നവംബർ 2020) .
ഗുജറാത്തിൽ നിന്നും മൂന്ന് തവണ ലോക്സഭയിലേക്കും അഞ്ചുതവണ രാജ്യസഭയിലേക്കും അദ്ദേഹം തിരഞ്ഞെടുക്കപ്പെട്ടിട്ടുണ്ട് .
2001 മുതൽ കോൺഗ്രസ് അദ്ധ്യക്ഷ സോണിയാ ഗാന്ധിയുടെ രാഷ്ട്രീയകാര്യ സെക്രട്ടറിയായും പ്രവർത്തിച്ചു.
എ.ഐ.സി.സി. ട്രഷററായിരുന്നു.
1976 ൽ ഗുജറാത്തിലെ ഭരുച് ജില്ലയിൽ തദ്ദേശ സ്വയംഭരണ തെരഞ്ഞെടുപ്പിൽ മത്സരിച്ചുകൊണ്ടാണ് അഹമ്മദ് പട്ടേൽ തന്റെ രാഷ്ട്രീയ ജീവിതം ആരംഭിച്ചത്.1977 ൽ അന്നത്തെ പ്രധാനമന്ത്രി ഇന്ദിരാഗാന്ധി അദ്ദേഹത്തെ ഭരുചയിൽനിന്ന് ആറാമത്തെ ലോക്സഭയിലേക്ക് മത്സരിക്കുന്നതിനു നിർദ്ദേശിക്കുകയും തിരഞ്ഞെടുപ്പിൽ വിജയിച്ച അദ്ദേഹം തുടർന്ന് 1980 ലേയും 1984 ലേയും ലോക്സഭാ തെരഞ്ഞെടുപ്പുകളിലും വിജയിക്കുകയും 1989 വരെ പാർലമെന്റിൽ ഭരുച് മണ്ഡലത്തെ പ്രതിനിധീകരിച്ച് തുടരുകയും ചെയ്തു.
1985 ൽ അദ്ദേഹം അന്നത്തെ പ്രധാനമന്ത്രി രാജീവ് ഗാന്ധിയുടെ പാർലമെന്ററി സെക്രട്ടറിയായി നിയമിതനായി.
1987 ൽ പാർലമെന്റ് അംഗമെന്ന നിലയിൽ സർദാർ സരോവർ പദ്ധതി നിരീക്ഷിക്കാനുള്ള നർമദ മാനേജ്‌മെന്റ് അതോറിറ്റിയുടെ രൂപീകരണത്തിലും അദ്ദേഹം സഹായിച്ചിരുന്നു.
1976 ൽ പട്ടൂൽ മെമ്മൂന അഹമ്മദ് പട്ടേലിനെ വിവാഹം കഴിച്ചു.
ദമ്പതികൾക്ക് ഒരു മകളും മകനുമുണ്ട്.
താഴ്ന്ന പ്രൊഫൈൽ കാത്തു സൂക്ഷിക്കുന്ന അദ്ദേഹം മാധ്യമങ്ങളുമായി അപൂർവമായി മാത്രമേ സംവദിച്ചിരുന്നുള്ളൂ.
COVID-19 ൽ നിന്നുള്ള സങ്കീർണ്ണതകളാലുള്ള ഒന്നിലധികം അവയവങ്ങളുടെ തകരാറുകൾ കാരണം 2020 നവംബർ 25 ന് അദ്ദേഹം മരിച്ചു.
കോവിഡ് -19 രോഗം കണ്ടെത്തിയതിനെ തുടർന്ന് മെഡന്ത ആശുപത്രിയിൽ പ്രവേശിപ്പിക്കപ്പെട്ട അദ്ദേഹം അവിടെ ഐസിയുവിൽ ചികിത്സയിലായിരുന്നു.
അഞ്ചുതെങ്ങു കോട്ട ഇംഗ്ലീഷ് വിലാസം https://ml.wikipedia.org/wiki/Anchuthengu_Fort
8°39′45″N 76°45′52″E ﻿ / ﻿ 8.66250°N 76.76444°E ﻿ / 8.66250; 76.76444 അഞ്ചുതെങ്ങ് കോട്ട വിശദീകരണ ബോർഡ്
തിരുവനന്തപുരം ജില്ലയിൽ ചിറയിൻകീഴ്‌ താലുക്കിലെ ഒരു കടലോര ഗ്രാമമായ അഞ്ചുതെങ്ങിൽ ഈസ്റ്റ്‌ ഇന്ത്യ കമ്പനി 1695-ൽ കെട്ടിയ  ഒരു കോട്ടയാണ് അഞ്ചുതെങ്ങ് കോട്ട എന്നറിയപ്പെടുന്നത്.
ഈസ്റ്റ്‌ ഇന്ത്യ കമ്പനിക്ക്‌ വ്യാപാരാവശ്യത്തിനു വേണ്ടി ആറ്റിങ്ങൽ മഹാറാണി കൽപ്പിച്ചു നൽകിയ ഒരു പ്രദേശമാണ് ഇത്.
ആറ്റിങ്ങൽ റാണി ബ്രിട്ടീഷ് ഈസ്റ്റ് ഇൻഡ്യാ കമ്പനിക്ക് അഞ്ചുതെങ്ങിൽ ഒരു ഫാക്ടറി പണിയാൻ 1684-ൽ അനുവാദം നൽകി.
1690-ൽ ഇവിടെ ഒരു കോടതി പണിയാനുള്ള അനുവാദവും ലഭിച്ചു.
കോട്ട പണിതത് 1695-ലാണ് .
ചതുരാകൃതിയിലാണ് അഞ്ചുതെങ്ങ് കോട്ടയുടെ നിർമ്മാണം.
ശിലാഫലകങ്ങളോടുകൂടിയ ധാരാളം കല്ലറകൾ കോട്ടയോട് ചേർന്നുണ്ടായിരുന്നു.
അവയിൽ ഏറ്റവും പഴയത് 1704 ൽ നിർമ്മിച്ചതാണ്.
ഒരു ഫലകത്തിൽ ഇങ്ങനെ രേഖപ്പെടുത്തിയിരിക്കുന്നു.
‘അഞ്ചുതെങ്ങിലെ കമാണ്ടറായ ജോൺ ബാബോണിന്റെ പത്നി ഡി ബോക്ക് ഇവിടെ അന്ത്യ വിശ്രമം കൊള്ളുന്നു.’
അവരുടെ ജനനതീയതി 1678 നവംബർ 4 എന്നും മരണ ദിവസം 1704 എന്നും രേഖപ്പെടുത്തിയിരിക്കുന്നു.
കേരളത്തിൽ ആദ്യമായി ബ്രിട്ടീഷുകാർക്കെതിരെ ഒരു സംഘടിത കലാപം ഉണ്ടായതു ഈ കോട്ട കേന്ദ്രീകരിച്ചായിരുന്നു.
1721 ൽ രാജ്ഞിയെ കാണാൻ പോയ ഒരു സംഘം ബ്രിട്ടീഷുകാരെ നാട്ടു പ്രമാണിമാരുടെ നേതൃത്വത്തിൽ ഒരു സംഘം ആക്രമിച്ചു കൊലപ്പെടുത്തി.
തുടർന്ന് ആറു മാസത്തോളം കോട്ട ഉപരോധിക്കുകയും ചെയ്തു.
തലശ്ശേരിയിൽ നിന്ന് കൂടുതൽ സേന എത്തിയാണ് കലാപം അടിച്ചമർത്തിയത്.
വേലുത്തമ്പിയുടെ കാലത്ത് ബ്രിട്ടീഷുകാർക്ക് എതിരെ നടന്ന കലാപത്തിലും കലാപകാരികൾ ഈ കോട്ട ഉപരോധിച്ചിരുന്നു.
1810 ൽ ബ്രിട്ടീഷ് റസിഡന്റായിരുന്ന മെക്കാളെ കോട്ട തിരിച്ചു പിടിക്കുകയും 1813 ഓടെ കോട്ടയിലെ പ്രവർത്തനങ്ങൾ അവസാനിപ്പിക്കുകയും ചെയ്തു.
തുടർന്ന് കോട്ടയും പ്രദേശവും തിരുവിതാംകൂർ രാജ്യത്തോട് ചേർക്കപ്പെട്ടു.
1921 മുതൽ പുരാവസ്തു വകുപ്പിന്റെ മേൽനോട്ടത്തിലാണ് കോട്ട.
ഇംഗ്ലണ്ടിൽ നിന്നെത്തുന്ന കപ്പലുകൾക്ക് സിഗ്നൽ നൽകാനാണ് കോട്ട ഉപയോഗിച്ചിരുന്നത്.
ഈസ്റ്റ് ഇൻഡ്യാ കമ്പനിക്ക് മലബാർ തീരത്തു ലഭിച്ച ആദ്യത്തെ സ്ഥിരം താവളമായിരുന്നു ഇത്.
ആംഗ്ലോ മൈസൂർ യുദ്ധത്തിൽ ഈ കോട്ട ഒരു പ്രധാന പങ്കു വഹിക്കുകയുണ്ടായി.
പുറമെ നിന്നുള്ള കാഴ്ച.
കോട്ടമതിൽ ഇന്നത്തെ സ്ഥിതി കോട്ടയുടെ ഉൾവശം.
പുല്ലുകൾ പിടിപ്പിച്ച് പരിപാലിക്കുന്നു.
കോട്ടയുടെ സമുദ്രത്തോടു ചേർന്നുള്ള ഭാഗം.
കരിങ്കൽത്തൂണുകളും കാണാം.
കോട്ടയുടെ പടിഞ്ഞാറേ ഭാഗത്തുനിന്നുമുള്ള കാഴ്ച.
അല്പമകലെ ലൈറ്റ്‍ഹൗസും കാണാം കോട്ടയിലെ ഒരു തുരങ്കം
ഇവിടുത്തെ ജനങ്ങളുടെ പ്രധാന ഉപജീവന മാർഗ്ഗം മീൻ പിടിത്തവും വ്യാപാരവും ആയിരുന്നു.
ഇപ്പോൾ ഈ കോട്ട ഉപേക്ഷിക്കപെട്ട നിലയിലാണ്, എന്നാലും ഈ കോട്ട കാണാൻ ഇപ്പോഴും ധാരാളം പേർ എത്തുന്നുണ്ട്.
ഈ കൊട്ടയ്ക്കുള്ളിൽ നിന്നും കടലിലേക്ക്‌ പോകുവാനും കടലിൽ കിടക്കുന്ന കപ്പലിൽ നിന്ന് സാധനങ്ങൾ കൊണ്ട് വരുന്നതിനും വേണ്ടി ഒരു തുരങ്കം നിർമ്മിച്ചിട്ടുണ്ട് .
ഇത് ഇപ്പോൾ അടച്ചിട്ടിരിക്കുകയാണ്.
ആടുമാടുകൾ ഇതുവഴി ഇറങ്ങി ആപത്തിൽപെട്ടതിനാലാണ് ഇങ്ങനെ ചെയ്തത്.
ഈ കോട്ടയോട് ചേർന്ന് ഒരു പള്ളിയും പള്ളിക്കൂടവും പ്രവർത്തിച്ചുവരുന്നു.
അവലംബം Anchuthengu Fort എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആക്‌സിഡന്റ് ഇംഗ്ലീഷ് വിലാസം https://ml.wikipedia.org/wiki/Accident_(2013_film)
2013-ൽ പുറത്തിറങ്ങിയ നൈജീരിയൻ ത്രില്ലർ ഡ്രാമ ചിത്രമാണ് ആക്‌സിഡന്റ് .
ടെക്കോ ബെൻസൺ നിർമ്മിക്കുകയും സംവിധാനം ചെയ്യുകയും ചെയ്ത ഈ ചിത്രത്തിൽ കാലു ഇകെഗ്വുവും ചിയോമ ചുക്വുകയും അഭിനയിച്ചു.
പത്താം ആഫ്രിക്ക മൂവി അക്കാദമി അവാർഡിൽ മികച്ച നൈജീരിയൻ ചലച്ചിത്രത്തിനുള്ള അവാർഡ് ഇത് നേടി.
2014-ലെ നൈജീരിയ എന്റർടൈൻമെന്റ് അവാർഡിൽ ഇതിന് 3 നോമിനേഷനുകളും ലഭിച്ചു.
പങ്കാളിയിൽ നിന്നുള്ള ലൈംഗിക സംതൃപ്തി കുറവായതിനാൽ വിവാഹമോചനം തേടി ഒരു ക്ലയന്റ് സമീപിക്കുന്ന ഒരു വനിതാ അഭിഭാഷകയുടെ ജീവിതത്തെ ചുറ്റിപ്പറ്റിയാണ് ഇതിന്റെ കഥ.
ഒരു അപ്രതീക്ഷിത സംഭവം സംഭവിക്കുന്നത് നിരവധി അനന്തരഫലങ്ങളിലേക്ക് നയിക്കുന്നു.
ശ്രീധരൻ ഇംഗ്ലീഷ് വിലാസം https://ml.wikipedia.org/wiki/E.
_Sreedharan Delhi Metro
ഇന്ത്യക്കാരനായ ഒരു സാങ്കേതികവിദഗ്ദ്ധനാണ്‌ ഇ.
ശ്രീധരൻ അഥവാ ഡോ. ഏലാട്ടുവളപ്പിൽ ശ്രീധരൻ (ജനനം: 12 ജൂലൈ 1932 പാലക്കാട് കേരളം ).
ഇദ്ദേഹത്തെ ബഹുമാന പുരസ്സരം "മെട്രോ മാൻ " എന്നും വിളിക്കുന്നു.
ഇന്ത്യൻ പൊതുഗതാഗതസംവിധാനം ആധുനികവത്കരിക്കുന്നതിൽ ഒരു പ്രധാന പങ്ക് ഇദ്ദേഹം വഹിച്ചിട്ടുണ്ട്.
ഡെൽഹി മെട്രോ റെയിൽവേ സ്ഥാപിച്ചത് ഇദ്ദേഹത്തിന്റെ നേതൃത്വത്തിലായിരുന്നു .
ഡെൽഹി മെട്രോ റെയിൽവേയ്ക്കു പുറമേ കൊൽക്കത്ത മെട്രോ റെയിൽവേ , കൊങ്കൺ തീവണ്ടിപ്പാത , തകർന്ന പാമ്പൻപാലത്തിന്റെ പുനർനിർമ്മാണം തുടങ്ങിയ ശ്രദ്ധേയമായ പല ജോലികൾക്കും ഇദ്ദേഹം നേതൃത്വം നൽകി .
ഇന്ത്യ ഗവർമെന്റ് 2001 -ൽ പത്‌മശ്രീയും 2008 -ൽ പത്മഭൂഷണും നൽകി ആദരിച്ചിട്ടുണ്ട് .2005 -ൽ ഫ്രഞ്ച് ഗവണ്മെന്റ് ഇദ്ദേഹത്തെ " ഷെവലിയാർ ഡി ലീജിയോൺ ദ ഹൊന്നെർ " പുരസ്‍കാരം നൽകി ആദരിക്കുകയുണ്ടായി.
ശ്രീധരൻ ജനിച്ചത് പാലക്കാട് ജില്ലയിലെ പട്ടാമ്പിക്കടുതുള്ള കറുകപുത്തൂർ എന്ന ഗ്രാമത്തിലാണ്.
പേരിലെ ഏലാട്ടുവളപ്പിൽ എന്നത് അദ്ദേഹത്തിന്റെ കുടുംബനാമമാണ്‌.
ഏലാട്ടുവളപ്പിൽ അമ്മാളു അമ്മയും നീലകണ്ഠൻ മൂത്തതുമായിരുന്നു അദ്ദേഹത്തിന്റെ മാതാപിതാക്കൾ.
ഇവരുടെ ആറുമക്കളിൽ ഏറ്റവും ഇളയവനായിരുന്നു ശ്രീധരൻ.
പാലക്കാട് ചാത്തന്നൂർ ലോവർ പ്രൈമറി സ്കൂളിൽ പ്രാഥമികവിദ്യാഭാസം പൂർത്തിയാക്കി.
പാലക്കാട് ബി.ഇ.
എം ഹൈ സ്കൂളിൽ പഠിക്കുമ്പോൾ ഇന്ത്യയുടെ മുൻ മുഖ്യ തെരഞ്ഞെടുപ്പ് കമ്മീഷണറായിരുന്ന ടി.എൻ. ശേഷൻ ഇദ്ദേഹത്തിന്റെ സഹപാഠി ആയിരുന്നു.
സ്കൂൾപഠനത്തിനു ശേഷം പാലക്കാട് ഗവണ്മെന്റ് വിക്ടോറിയ കോളേജിൽ നിന്നും ബിരുദവും, ഇന്നത്തെ ജെ.എൻ.ടി.യു ആയ ഗവണ്മെന്റ് എഞ്ചിനീയറിങ്ങ് കോളേജ്, കകിനാദയിൽ നിന്നും എഞ്ചിനീയറിങ്ങ് ബിരുദവും നേടി.
കോഴിക്കോട് പോളിടെക്നികിലെ ഒരു ചെറിയ കാലത്തെ അദ്ധ്യാപകവൃത്തിക്കു ശേഷം, ബോംബെ പോർട്ട് ട്രസ്റ്റിൽ  അപ്രന്റീസ് ആയി ജോലി ചെയ്തു.
അതിനുശേഷം ഇന്ത്യൻ റെയിൽ‌വേസിൽ ഒരു സർ‌വ്വീസ് എഞ്ചിനീയറായി ജോലി ആരംഭിച്ചു.
ദേശീയാടിസ്ഥാനത്തിലുള്ള ഒരു പരീക്ഷയുടെ അടിസ്ഥാനത്തിലായിരുന്നു ഇത്.
ആദ്യത്തെ ജോലി 1954 -ൽ സതേൺ റെയിൽ‌വേസിൽ പ്രൊബേഷണൽ അസിസ്റ്റന്റ് എഞ്ചിനീയർ ആയിരുന്നു.
ഇപ്പോഴദ്ദേഹം കൊച്ചി മെട്രോ റെയിലിന്റെ മുഖ്യ ഉപദേഷ്ടാവാണ്.
കൊച്ചി മെട്രോയുടെ നിർമ്മാണ പ്രവർത്തനങ്ങൾ അദ്ദേഹത്തിന്റെ മേൽനോട്ടത്തിലാണ് നടക്കുന്നത്.
അധ്യാപകൻ എന്ന നിലയിൽ :
കുറച്ചു കാലം, ശ്രീധരൻ ഗവൺമെന്റ് പോളിടെക്നിക്, കോഴിക്കോട് എന്നിവിടങ്ങളിൽ സിവിൽ എൻജിനീയറിങ്ങിൽ ലക്ചററായി ജോലിചെയ്തു.
ബോംബെ തുറമുഖ ട്രസ്റ്റിൽ ഒരു വർഷത്തോളം അദ്ദേഹം ജോലിയിൽ പ്രവേശിച്ചു.
പിന്നീട് 1953 ൽ യു.പി.എസ്.സി നടത്തിയ എൻജിനീയറിങ് സർവീസസ് പരീക്ഷ വിജയിച്ചശേഷം ഇദ്ദേഹം ഇന്ത്യൻ എൻജിനീയറിങ് സർവീസിൽ ചേർന്നു.
1954 ഡിസംബറിൽ തെക്കൻ റെയിൽവേയിൽ പ്രൊബേഷണറി അസിസ്റ്റന്റ് എഞ്ചിനീയർ ആയിട്ടായിരുന്നു ആദ്യ നിയമനം.
ഗവണ്മെന്റ് സർവീസ് പാമ്പൻ പാലം Pamban Bridge
1964 ഡിസംബർ മാസത്തിൽ ഉണ്ടായ ചുഴലിക്കാറ്റിനെ തുടർന്ന് രാമേശ്വരം ഗ്രാമത്തെ തമിഴ് നാടുമായി ബന്ധിപ്പിച്ചിരുന്ന പാമ്പൻ പാലം തകരുക ഉണ്ടായി.
ഈ പാലം  പൂർവസ്ഥിതിയിൽ ആക്കുന്നതിനായി ആറു മാസത്തെ ഒരു പദ്ധതി റെയിൽവേ തയ്യാറാക്കി.
ഇതിനു വേണ്ടി ഇ ശ്രീധരനെ നിയമിച്ചു.
പക്ഷെ അദ്ദേഹം കാലാവധി മൂന്ന് മാസം ആയി കുറക്കുകയും വെറും 46 ദിവസത്തിനുള്ളിൽ പദ്ധതി പൂർത്തീകരിക്കുകയും ചെയ്തു.
യുദ്ധ കാല അടിസ്ഥാനത്തിലുള്ള ഈ നേട്ടത്തിനുള്ള അംഗീകാരമായി  ഇന്ത്യൻ റെയിൽവേ മന്ത്രി പ്രത്യേക പുരസ്‍കാരം നൽകി ഇ ശ്രീധരനെ ആദരിച്ചു.
കൊൽക്കൊത്ത മെട്രോ
1970 ൽ ഡെപ്യൂട്ടി ചീഫ് എഞ്ചിനീയർ ആയിരിക്കെ ഇന്ത്യയിലെ ആദ്യ മെട്രോ ട്രെയിൻ പദ്ധതി ( കൊൽക്കൊത്ത) ആസൂത്രണം ചെയ്തു നടപ്പിലാക്കാൻ ഇ ശ്രീധരനെ ചുമതല പെടുത്തി.
ഈ ബൃഹത് പദ്ധതി അദ്ദേഹം സമയ ബന്ധിതമായി പൂർത്തിയാക്കുക മാത്രമല്ല, ഇത് ആധുനിക ഇന്ത്യയുടെ ഒരു അടിസ്ഥാന എഞ്ചിനീയറിംഗ് കാൽവെപ്പായി കണക്കാക്കുകയും ചെയ്യുന്നു.
1975 വരെ അദ്ദേഹം ഈ തസ്തികയിൽ തുടർന്നു.
കൊച്ചിൻ ഷിപ്യാർഡ് ലിമിറ്റഡ്.
കൊച്ചി കപ്പൽശാലയിലെ ഒരു ദൃശ്യം.
1979 ഒക്ടോബറിൽ ശ്രീധരൻ കൊച്ചിൻ ഷിപ്യാർഡിൽ ജോലിക്കു ചേർന്നപ്പോൾ , ഈ സ്ഥാപനം ഉല്പാദന ക്ഷമത വളരെ കുറഞ്ഞ നിലയിൽ ആയിരുന്നു.
ഷിപ്യാർഡിന്റെ ആദ്യ കപ്പൽ ആയിരുന്ന എം വി റാണി പദ്മിനി യുടെ ഉത്പാദനം അനന്തമായി നീണ്ടു പോയിക്കൊണ്ടിരുന്നു.
എന്നാൽ മാനേജിങ് ഡയറക്ടർ ചെയര്മാൻ ആയി ജോലി ഏറ്റെടുത്തതിനു ശേഷം വെറും രണ്ടു വർഷത്തിനുള്ളിൽ ആദ്യ കപ്പൽ നീറ്റിൽ ഇറങ്ങി.
കരാർ ജോലികൾ കൊങ്കൺ റെയിൽവേ 1,319 മീ (4,327 അടി) നീളം ഗോവയിലെ സുവാരി നദിക്കു കുറുകേ കൊങ്കൺ റെയിൽവേ പാലം.
1987 ജൂലായിൽ വെസ്റ്റേൺ റെയിൽവേ ജനറൽ മാനേജരായി സ്ഥാന കയറ്റം ലഭിച്ചു.
1989 ജൂലായിൽ മെമ്പർ ഓഫ് എഞ്ചിനീയറിംഗ്, റെയിൽവേ ബോർഡ് : എക്സ് ഓഫീസ് സെക്രെട്ടറി ഓഫ് ഗവണ്മെന്റ് ഓഫ് ഇന്ത്യ എന്നീ നിലകളിലും പ്രവർത്തിച്ചു.
1990 ജൂണിൽ വിരമിച്ച സമയത്ത് സർക്കാർ ശ്രീധരൻ ന്റെ  സേവനം ഇപ്പോഴും ആവശ്യമാണെന്ന് വ്യക്തമാക്കി, അന്ന് റെയിൽവേ മന്ത്രി ജോർജ് ഫെർണാണ്ടസ് 1990 ൽ കൊങ്കൺ റെയിൽവേയിൽ സി.എൻ.ഡി ആയി നിയമിച്ചു.
അദ്ദേഹത്തിന്റെ നേതൃത്വത്തിൽ കമ്പനി വെറും ഏഴു വർഷത്തിനുള്ളിൽ പദ്ധതി പൂർത്തിയാക്കി.
പല കാരണങ്ങളാൽ ഈ പദ്ധതി സവിശേഷ പ്രാധാന്യം അർഹിക്കുന്നു.
ബി.ഒ.ടി. (ബിൽഡ്-ഓപ്പറേറ്റഡ്-ട്രാൻസ്ഫർ) അടിസ്ഥാനത്തിൽ ഇന്ത്യയിലെ ആദ്യത്തെ പ്രധാന പദ്ധതിയാണിത്.
സാധാരണ ഇന്ത്യൻ റെയിൽവേ പിന്തുടരുന്ന ഒരു മാതൃക അല്ലായിരുന്നു ശ്രീധരൻ കൊങ്കൺ റെയിൽ വെയ്കായി  തിരഞ്ഞെടുത്തത്.
ഈ പദ്ധതിയിൽ 93 ടണലുകളും 82 കിലോമീറ്റർ ദൈർഘ്യമുള്ളതും മൃദു മണ്ണിലൂടെ തുരങ്കമുണ്ടാക്കുന്നതും ഉൾപ്പെടുന്നു.
760 കിലോമീറ്റർ ദൈർഘ്യമുള്ള പദ്ധതിയിൽ 150 പാലങ്ങൾ ഉണ്ടായിരുന്നു.
ഒരു പൊതുമേഖലാ പദ്ധതി അധിക ബാദ്ധ്യതകൾ ഒന്നും തന്നെ ഇല്ലാതെ കൃത്യ സമയത്തു തന്നെ പൂർത്തിയാകാൻ സാധിച്ചു.
ഇത് ഇന്ത്യൻ റെയിൽ വെ ചരിത്രത്തിൽ തന്നെ ഒരു വലിയ നാഴിക കല്ലായി കണക്കാക്കപ്പെടുന്നു.
ക്രിസ്‌  റ്റാറന്റ്  ലോകത്തു  ഇതുവരെ നിര്മിക്കപ്പെട്ടിട്ടുള്ളതിൽ വച്ച് ഏറ്റവും ശ്രമകരമായ ദൗത്യമായി കൊങ്കൺ റെയിൽ വേ യെ പരാമര്ശിച്ചിരിക്കുന്നു.
ഡൽഹി മെട്രോ ഡൽഹി മെട്രോ സ്റ്റേഷൻ
അന്നത്തെ ഡൽഹി മുഖ്യ മന്ത്രി ആയിരുന്ന സാഹിബ് സിംഗ് വർമ്മ , ഇ ശ്രീധരനെ ഡൽഹി മെട്രോ റെയിൽ കോർപറേഷന്റെ മാനേജിങ് ഡയറക്ടർ ആയി നിയമിച്ചു.
1997 മധ്യത്തോടു കൂടിത്തന്നെ പദ്ധതി പ്രതീക്ഷിച്ച ബഡ്ജറ്റിൽനുള്ളിൽ നിന്നുകൊണ്ട് തന്നെ  അതീവ വിജയകരമായി പൂർത്തി ആക്കുകയും ചെയ്തു.
ഈ പദ്ധതിയുടെ ഗംഭീര വിജയം അദ്ദേഹത്തെ "മെട്രോ മാൻ" എന്ന വിശേഷണത്തിന് അര്ഹനാക്കി.
ഇന്ത്യക്കു വളരെ നിർണായകമായ ഒരു പ്രൊജക്റ്റ് ആയിരുന്നു അത്.
2005 ൽ അദ്ദേഹം ഫ്രാൻസിലെ ഗവൺമെന്റ്, ചെവീയർ ഡെ ലിയേജിൻ ഡി ഹനീവർ (നൈറ്റ് ഓഫ് ദി ലേജിയൻ ഓഫ് ഓണർ) എന്നിവ അവാർഡ് നൽകി ആദരിച്ചു.
2008 ൽ  ഇന്ത്യ ഗവണ്മെന്റ് രണ്ടാമത്തെ സിവിലിയൻ ബഹുമതി ആയ പദ്മ വിഭൂഷൺ നൽകി ആദരിക്കുക ഉണ്ടായി.
ഇന്ത്യയിലെ ഏറ്റവും ബഹുമാനിക്കപ്പെടുന്ന സിവിലിയൻ ബഹുമതിയായ ഭാരത് രത്ന പുരസ്കാരം ശ്രീധരന് ഇന്ത്യയിലെ ഏറ്റവും ബഹുമാനിക്കപ്പെടുന്ന സിവിലിയൻ ബഹുമതിയായ ഭാരത് രത്ന പുരസ്കാരം ശ്രീധരന് നൽകണമെന്ന്  ഇന്ത്യ യിലെ പല പ്രമുഖ വ്യക്തികളും ആവശ്യപ്പെട്ടിരുന്നു.
തന്റെ പദ്ധതികളിൽ യാതൊരു രാഷ്ട്രീയ ഇടപെടലുകളോ കൈകടത്തലുകളോ അദ്ദേഹം അനുവദിച്ചിരുന്നില്ല.2005 അവസാനത്തോടെ താൻ വിരമിക്കുമെന്ന് അദ്ദേഹം പ്രഖ്യാപിച്ചിരുന്നുവെങ്കിലും ഡൽഹി മെട്രോ യുടെ രണ്ടാംഘട്ടം പൂർത്തീകരിക്കാൻ അദ്ദേഹം തുടർന്നു.
ഡെൽഹി മെട്രോയിലെ 16 വർഷത്തെ സേവനത്തിനു ശേഷം ശ്രീധരൻ 2011 ഡിസംബർ 31 ന് വിരമിച്ചിരുന്നു.
കൊച്ചി മെട്രോ കൊച്ചി മെട്രോയുടെ മാതൃക
ഡി.എം.ആർ.സി.യിൽ നിന്ന് വിരമിച്ചതിനു ശേഷം ശ്രീധരൻ കൊച്ചി മെട്രോ റെയിൽ പദ്ധതിയുടെ മുഖ്യ ഉപദേഷ്ടാവായി നിയമിതനായി.
ഈ പദ്ധതിയുടെ ആരംഭത്തിൽ തന്നെ അന്നത്തെ കേരള ഗവണ്മെന്റ് കൊച്ചി മെട്രോ യുടെ  പദ്ധതി നടത്തിപ്പിനായി ഡൽഹി മെട്രോ കോര്പറേഷന് നു പകരമായി ഗ്ലോബൽ ടെൻഡർ വിളിക്കുവാൻ തീരുമാനിച്ചത് വലിയ വിവാദങ്ങൾക്കു കാരണം ആയി.
ഗവൺമെൻറ് നിക്ഷിപ്ത താൽപര്യങ്ങൾക്കു കൂട്ടു നിൽക്കുന്നതായി ആരോപണങ്ങൾ ഉയർന്നു.
ഈ തീരുമാനത്തെ എതിർത്ത് പല രാഷ്ട്രീയ പാർട്ടികളും രംഗത്തു വന്നു.
അതിനുശേഷം സർക്കാർ നിലപാട് മാറ്റി.
കൊച്ചി മെട്രോയിൽ ഡി.എം.ആർ.സി.യുടെ പങ്ക് നടപ്പാക്കുന്നതിന് ശ്രീധരന്റെ തീരുമാനത്തെ പിന്തുണച്ചു.
2017 ജൂൺ 17 ന് കൊച്ചി മെട്രോ നിരവധി ആഘോഷങ്ങളുടെ ഭാഗമായി അവതരിപ്പിച്ചു.
നിയന്ത്രണ സംവിധാനങ്ങൾ, ട്രാൻസ്ജെന്റർ ജനങ്ങൾ, [22] ലംബമായ ഉദ്യാനങ്ങൾ, കുടിയേറ്റ തൊഴിലാളികൾ, സൗരോർജ്ജം എന്നിവ ഉപയോഗിച്ചു തുടങ്ങിയ ഒരു മികച്ച സംരംഭമായി കണക്കാക്കപ്പെടുന്നു.
ലഖ്‌നൗ മെട്രോ ലക്‌നൗ മെട്രോയുടെ ലോഗോ
ഇപ്പോൾ ശ്രീധരൻ ലഖ്‌നൗ മെട്രോ യുടെ മുഖ്യ ഉപദേഷ്ടാവായി നിയമിതനായിരിക്കുന്നു.
ഈ പദ്ധതി രണ്ടു വര്ഷം ഒമ്പതു മാസത്തിൽ പൂർത്തിയാക്കാനാണ് ഉദ്ദേശിക്കുന്നത്.
ഇത് സമയബന്ധിതമായി പൂർത്തിയായാൽ ലോകത്തിൽ തന്നെ ഏറ്റവും വേഗത്തിൽ പൂർത്തിയാകുന്ന മെട്രോ ആയി കണക്കാക്കപ്പെടും.
മറ്റു മെട്രോ പദ്ധതികൾ
ജയ്‌പൂർ ( രാജസ്ഥാൻ) , വിശാഖപട്ടണം , വിജയവാഡ (ആന്ധ്രാ പ്രദേശ്) , കോയമ്പത്തൂർ( തമിഴ് നാട്) ; ആസൂത്രണ ഘട്ടത്തിലുള്ള ഈ പദ്ധതികളിൽ എല്ലാം തന്നെ അദ്ദേഹം മുഖ്യ ഉപദേശക സ്ഥാനം വഹിക്കുന്നു.
പുരസ്കാരങ്ങളും അഭിനന്ദനങ്ങളും റെയിൽ‌വേ മന്ത്രാലയം പുരസ്കാരം (1963) പത്മശ്രീ - ഭാരത സർക്കാർ (2001) മാൻ ഓഫ് ദ ഇയർ - ദ ടൈംസ്‌ ഓഫ്‌ ഇന്ത്യ (2002) ഓം പ്രകാശ് ഭാസിൻ അവാർഡ് പ്രൊഫഷണൽ എക്സലൻസ് ഇൻ എൻജിനീയറിങ് (2002) സിഐഐ (കോൺഫെഡറേഷൻ ഓഫ് ഇന്ത്യൻ ഇൻഡസ്ട്രി) അവാർഡ് ഇൻഫ്രാസ്ട്രക്ചർ ഡെവലപ്മെന്റ് (2002-03) ഏഷ്യയിലെ ഹീറോസ് അവാർഡ് ദ ടൈംസ്‌ ഓഫ്‌ ഇന്ത്യ (2003) എ ഐ എം എ (അഖിലേന്ത്യാ മാനേജ്മെന്റ് അസോസിയേഷൻ) അവാർഡ് പബ്ലിക് സർവീസ് എക്സലൻസ് (2003) ഐഐടി ഡെൽഹിയിൽ നിന്നുള്ള ഡോക്ടർ ഓഫ് സയൻസ് (ഓണറേറ്റർ) ബിരുദം.
ശിരോമണി ഇൻസ്റ്റിറ്റ്യൂട്ടിൽ നിന്നുള്ള ഭാരത് ശിരോമണി പുരസ്കാരം, ചണ്ഡീഗഡ് (2005) ഷെവലിയൽ ഡി ലാ ലീജിയൺ ദി ഹൊനൗർ  -  ഗവണ്മെന്റ് ഓഫ് ഫ്രാൻസ് ക്വിoപ്രോ  പ്ലാറ്റിനം സ്റ്റാൻഡേർഡ് (ബിസിനസ്) നാഷണൽ സ്റ്റേറ്റ്സ്മാൻ ഫോർ ക്വാളിറ്റി ഇൻ ഇന്ത്യ (2007) സി.എൻ.എൻ-ഐബിഎൻ ഇന്ത്യൻ ഓഫ് ദി ഇയർ 2007: പബ്ലിക് സർവീസ് (2008) പദ്മവിഭൂഷൺ - ഭാരത സർക്കാർ (2008) ഡി. ലിറ്റ്.
രാജസ്ഥാനിലെ രാജസ്ഥാൻ ടെക്നിക്കൽ യൂണിവേഴ്സിറ്റി, 2009 ൽ 2009 ൽ റൂർക്കി ഐ.ഐ.ടിയുടെ ഡോക്ടറേറ്റ് ബിരുദം(ബഹുമാന) ന്യൂസ് മേക്കർ ഓഫ് ദി ഇയർ - മനോരമ ന്യൂസ് (2012) ശ്രീ ചിത്തിര തിരുന്നാൾ ദേശീയ അവാർഡ്, 2012 സീതാറാം ജിൻഡാൽ ഫൗണ്ടേഷൻ 2012 ൽ എസ്.ആർ. ജിൻഡാൽ പുരസ്കാരം (ബഹുമാന). [33]
ടി.കെ.എം. കോളേജ് ഓഫ് എൻജിനീയറിങിന്റെ 2013 ലെ ലൈഫ് ടൈം അചീവമെന്റ് നു  ടികെഎം 60 പ്ലസ് അവാർഡ്.
മഹാമയ ടെക്നിക്കൽ യൂണിവേഴ്സിറ്റി ആദ്യ സമ്മേളനത്തിൽ (2013)  ഡോക്ടർ ഓഫ് സയൻസ് (ബഹുമാന) റോട്ടറി ഇന്റർനാഷണൽ " ഫോർ ദി സൈക്ക് ഓഫ് ഓണർ " -  (2013) ലൈഫ് ടൈം അച്ചീവ്മെന്റ് ഗവേണൻസ് അവാർഡ് ഗ്യഫ്ലെസ്, 2013 ജീവചരിത്രം
ശ്രീ ശ്രീധരന്റെ ജീവിതത്തെ ആസ്പദമാക്കി എം. അശോകൻ എഴുതിയ "കർമയോഗി - ശ്രീധരന്റെ ജീവിത കഥ" എന്ന ഗ്രന്ഥം ശ്രീ ശ്രീധരന്റെ ആധികാരിക ജീവ ചരിത്രം ആയി അറിയപ്പെടുന്നു.
"ജീവിത വിജയത്തിന്റെ പാഠപുസ്തകം" എന്ന പേരിൽ പി. വി ആൽബി ഒരു ലഘു ജീവചരിത്രം പ്രസിദ്ധപ്പെടുത്തിയിട്ടുണ്ട്.
മേല്പറഞ്ഞ രണ്ടു പുസ്തകങ്ങളും കേരളത്തിൽ ഏറ്റവും വില്പന രേഖപ്പെടുത്തിയ  രണ്ടു പുസ്തകങ്ങൾ ആയിരുന്നു.
ഇ ശ്രീധരനെക്കുറിച്ചുള്ള മറ്റൊരു പുസ്തകം "രാജേന്ദ്ര ബി അക്ലേക്കറുടെ ഇൻഡ്യൻ റെയിൽവേ മനുഷ്യൻ - ഡോ. ഇ ശ്രീധരന്റെ ജീവചരിത്രം"  എന്ന പേരിൽ പ്രസിദ്ധീകരിച്ചിട്ടുണ്ട്.
ഈ പുസ്തകം ഡോ. ശ്രീധരൻ അംഗീകരിക്കുകയും അദ്ദേഹo ഒപ്പിട്ട ഒരു കുറിപ്പു ഈ പുസ്തകത്തിൽ ഉൾപ്പെടുത്തുകയും ചെയ്തിട്ടുണ്ട്.
ഭാര്യ: രാധാ ശ്രീധരൻ.
ഈ ദമ്പതികൾക്ക് നാല് കുട്ടികളുണ്ട്: മൂത്ത മകൻ ടാറ്റ കൺസൾട്ടൻസി സർവീസിലെ വൈസ് പ്രസിഡന്റുമാരിൽ ഒരാൾ ആണ്.
മകൾ ശാന്തിമേനോൻ ബാംഗ്ലൂരിൽ ഒരു സ്കൂൾ നടത്തുന്നു.
മറ്റൊരു മകൻ അച്യുത് മേനോൻ യുകെയിലെ ഡോക്ടറാണ്.
എബിബി ഇൻഡ്യ ലിമിറ്റഡിൽ ജോലി ചെയ്യുന്ന എം. കൃഷ്ണദാസ് അവരുടെ ഇളയമകനാണ്.
2021 വർഷത്തിൽ നടന്ന നിയമസഭ തെരഞ്ഞെടുപ്പിൽ പാലക്കാട് മണ്ഡലത്തിൽ നിന്നും ശ്രീധരൻ എൻ.ഡി.എ സ്ഥാനാർത്ഥിയായി ജനവിധി തേടിയിരുന്നു.
കോൺഗ്രസ് സ്ഥാനാർത്ഥി ഷാഫി പറമ്പിലി നോട്  3859 വോട്ടിന് പരാജയപ്പെട്ടു.
ഇതും കാണുക ജയ്പൂർ മെട്രോ ഡെൽഹി എയർപോർട്ട്  മെട്രോ എക്സ്പ്രസ് ഇന്ത്യയിലെ അതിവേഗ യാത്ര ഇന്ത്യയിലെ സബർബൻ റെയിൽ ഇന്ത്യയിൽ റെയിൽ ഗതാഗതം ഇന്ത്യയിലെ പാലങ്ങളുടെ ലിസ്റ്റ് ഇന്ത്യയിൽ ഗതാഗതം 1964 രാമേശ്വരം ചുഴലിക്കാറ്റ്.
പാമ്പൻ പാലത്തിന്റെ പുനർനിർമ്മാണത്തിൽ ഇ.
ശ്രീധൻ പരിശ്രമങ്ങൾ അവലംബം പുറമെ നിന്നുള്ള കണ്ണികൾ /spectrum/main1.htm An article News item about Chevalier award Archived 2007-08-10 at the Wayback Machine .
PM Karma article on E.Sreedharan Dr Elattuvalapil Sreedharan...
The Bharat Ratna no one talks about 1 2 3 ↑ ↑ ↑ ↑ {{ cite web }} : Missing or empty | title= ( help )
ഐ.വി. ദാസ്
കേരളത്തിലെ പ്രധാന സാംസ്കാരിക പ്രവർത്തകരിലൊരാളായിരുന്നു ഇല്ലത്ത് വയക്കര വീട്ടിൽ ഭുവനദാസ് എന്ന ഐ.വി. ദാസ് (7 ജൂലൈ 1932-30 ഒക്റ്റോബർ 2010) .
കേരള ഗ്രന്ഥശാലാ പ്രസ്ഥാനത്തിലെ സജീവ പ്രവവർത്തകനായിരുന്ന അദ്ദേഹത്തിന്റെ ഓർമ്മയ്ക്കായി, പി.എൻ പണിക്കരുടെ ചരമദിനമായ ജൂൺ 19 മുതൽ ഐ.വി. ദാസിന്റെ ജന്മദിനമായ ജൂലൈ 7 വരെ സംസ്ഥാനതലത്തിൽ വായന പക്ഷാചരണം ആചരിച്ചുവരുന്നു .
ദേശാഭിമാനി വാരിക പത്രാധിപരും എഴുത്തുകാരനുമായിരുന്നു ജീവിതരേഖ
1932 ജൂലൈ 7 ന് കണ്ണൂർ ജില്ലയിലെ മൊകേരിയിൽ ജനനം.
കൃഷിവകുപ്പിൽ ഗുമസ്തനായി കുറച്ചു കാലം ജോലി ചെയ്തിരുന്നു.
1953 ജൂൺ ഒന്നിന് മൊകേരി ഈസ്റ്റ് യുപി സ്‌കൂളിൽ അധ്യാപകനായി ഔദ്യോഗിക ജീവിതം ആരംഭിച്ചു.
1982 സെപ്റ്റംബർ 24ന് സ്വമേധയാ വിരമിച്ചു.
ദീർഘകാലം കമ്യൂണിസ്റ്റ് പാർട്ടി കണ്ണൂർ ജില്ലാ കമ്മിറ്റി  അംഗമായിരുന്നു ഐ വി ദാസ് .
1985ലും 2007ലും സി.പി.എം. സംസ്ഥാന കമ്മിറ്റിയംഗമായി.
ദേശാഭിമാനി, മുന്നണി, പുതുയുഗം, റോക്കറ്റ്, പടഹം എന്നീ മാസികകളുടെ പത്രാധിപരായിരുന്നു.
പത്രപ്രർത്തനത്തിൽ തല്പരനായിരുന്ന ദാസ്, അധ്യാപകനായിരിക്കെ സായാഹ്നപത്രങ്ങൾ പുറത്തിറക്കിയിരുന്നു.
വളണ്ടറി റിട്ടയർമെന്റിനുശേഷം ദേശാഭിമാനി പത്രാധിപരായി ചുമതലയേറ്റു.
പത്തുവർഷം കേരള സ്റ്റേറ്റ് ലൈബ്രറി കൗൺസിൽ സെക്രട്ടറിയായിരുന്നു.
കേരള ഗ്രന്ഥശാലാ സംഘം ജോയിന്റ് സെക്രട്ടറി, കൺട്രോൾ ബോർഡ് അംഗം, കേരള സാഹിത്യ അക്കാദമി സെക്രട്ടറി , കേരള സംഗീത നാടക അക്കാദമി അംഗം, പുരോഗമന കലാ സാഹിത്യസംഘം സംസ്ഥാന സമിതി അംഗം എന്നീ നിലകളിലും സേവനമനുഷ്ഠിച്ചു.
കേരള ഗ്രന്ഥശാലാ പ്രസ്ഥാനത്തിലെ സജീവ പ്രവവർത്തകനായിരുന്ന അദ്ദേഹം ഗ്രന്ഥശാലകളുമായി ബന്ധപ്പെട്ട നിയമങ്ങളും ചട്ടങ്ങളും രൂപപ്പെടുത്തിയെടുക്കുന്നതിലും പ്രധാന പങ്ക് വഹിച്ചിട്ടുണ്ട്.
മലയാളത്തിൽ ഓർമ്മപ്പുസ്തകങ്ങൾക്ക് തുടക്കം കുറിച്ചത് ഐ വി ദാസാകാം എന്ന് ഒരു അഭിപ്രായമുണ്ട്.
വായന മരിക്കുന്നില്ല, വാഗ്ഭടാനന്ദ ഗുരുദേവൻ, ലേഖനമാല, ഐ വി ദാസിന്റെ രാഷ്ട്രീയ ലേഖനങ്ങൾ, സമരങ്ങളും പ്രതികരണങ്ങളും, ശങ്കരദർശനം, വിചാരവിപ്ലവത്തിന്റെ വഴി, ഗാന്ധിസം ഇന്നലെ ഇന്ന് നാളെ, നീണ്ട കുറിപ്പുകൾ, ഇ എം എസ് ജീവിതവും ചിന്തയും തുടങ്ങി 18 കൃതികൾ രചിച്ചിട്ടുണ്ട്.
കേരള ഭാഷാ ഇൻസ്റ്റിറ്റിയൂട്ട് പ്രസിദ്ധീകരിച്ച ഇ.
എം.എസ്:ജീവിതവും കാലവും ആണ് ഒടുവിലത്തെ കൃതി.
200ൽ അധികം പുസ്തകങ്ങൾ എഡിറ്റ് ചെയ്തിട്ടുണ്ട്.
റീഡേഴ്സ് പുരസ്‌കാരം, അക്ഷര പുരസ്‌കാരം, പി എൻ പണിക്കർ പുരസ്‌കാരം തുടങ്ങിയ പുരസ്‌കാരങ്ങൾ അദ്ദേഹത്തിന് ലഭിച്ചിട്ടുണ്ട്.
അക്ഷരപുരസ്‌ക്കാരം, പി.എൻ.പണിക്കർ പുരസ്‌കാരം, കാലിക്കറ്റ് റീഡേഴ്‌സ് ഫോറത്തിന്റെ റീഡേഴ്‌സ് അവാർഡ്, പി.ആർ.കുറുപ്പിന്റെ സ്മരണയ്ക്കായുള്ള വജ്രസൂചി അവാർഡ് എന്നിവ ഉൾപ്പെടെ നിരവധി പുരസ്‌കാരങ്ങൾ നേടി.
കേരള സ്റ്റേറ്റ് ലൈബ്രറി കൗൺസിൽ അദ്ദേഹത്തിന്റെ നാമത്തിൽ സാഹിത്യ സാമൂഹിക രംഗത്തെ സമഗ്ര സംഭാവന നൽകിയ വ്യക്തിക്ക് പുരസ്കാരം നൽകിവരുന്നു 2015 ലെ ആദ്യ പുരസ്കാരം സുഗതകുമാരിക്ക് ആണ് ലഭിച്ചത്.
കണ്ണൂർ ജില്ല ലൈബ്രറി കൗൺസിൽ മികച്ച ഗ്രന്ഥശാലകൾക്ക് ഐ.വി ദാസിൻ്റെ പേരിൽ പുരസ്‌കാരം നൽകിവരുന്നു.
25,000 രൂപയ്ക്കുള്ള പുസ്തകങ്ങളും സാക്ഷ്യപത്രവും അടങ്ങുന്ന പുരസ്‌കാരം, സംസ്ഥാനത്തെ 50 വർഷം പിന്നിട്ട മികച്ച ഗ്രന്ഥശാലയ്ക്ക് ആണ് നൽകി വരുന്നത്.
കതിരൂർ സർവീസ് സഹകരണ ബാങ്ക് ഐ വി ദാസിൻ്റെ പേരിൽ മാധ്യമ പുരസ്കാരം നൽകി വരുന്നു.
ഐ വി ദാസ് കൾച്ചറൽ സെൻ്ററും സദ്ഗമയയും ചേർന്നും ഐവി ദാസിൻ്റെ പേരിൽ അവാർഡ് നൽകി വരുന്നുണ്ട്.
പി.എൻ പണിക്കരുടെ ചരമദിനമായ ജൂൺ 19 മുതൽ ഐ.വി. ദാസിന്റെ ജന്മദിനമായ ജൂലൈ 7 വരെ സംസ്ഥാനതലത്തിൽ വായന പക്ഷാചരണം ആചരിച്ചുവരുന്നു .
പവിത്രൻ മൊകേരി എഴുതി ചിന്ത പബ്ളി ഷേഴ്സ് പുറത്തിറക്കിയ ഐവി ദാസിൻ്റ ജീവചരിത്രമാണ് ഐ വി ദാസ് ഹൃദയപക്ഷത്തിലെ സൂര്യശോഭ .
ആഴ്സനിക് വിഷബാധ
ശരീരത്തിലെ ഉയർന്ന അളവിലുള്ള ആർസെനിക് കാരണം ഉണ്ടാകുന്ന ഒരു മെഡിക്കൽ അവസ്ഥയാണ് ആഴ്സനിക് വിഷബാധ .
ഹ്രസ്വകാല കാലയളവിൽ ആർസെനിക് വിഷബാധയുണ്ടായാൽ ഛർദ്ദി , വയറുവേദന , എൻസെഫലോപ്പതി , രക്തം അടങ്ങിയ വയറിളക്കം ഹൃദ്രോഗം, കാൻസർ എന്നിവയ്ക്ക് കാരണമാകും .
മലിനമായ കുടിവെള്ളത്തിലൂടെ വിഷബാധയുണ്ടാവാം.
ഭൂഗർഭജലം മിക്കപ്പോഴും സ്വാഭാവികമായും ആർസെനിക് കലർന്ന് മലിനമാകാം.
ഖനനം , കൃഷി എന്നിവയിൽ നിന്നും മലിനീകരണം ഉണ്ടാകാം.
ഇത് മണ്ണിലും വായുവിലും കാണപ്പെടാം.
എക്സ്പോഷറിന്റെ മറ്റ് റൂട്ടുകളിൽ വിഷ മാലിന്യങ്ങളുമായുള്ള  ഇടപെടലും പരമ്പരാഗത മരുന്നുകളും ആഴ്സനിക് വിഷമേൽക്കാനുള്ള വഴികളാണ്.
കുടിവെള്ളത്തിലൂടെ ആഗോളതലത്തിൽ 200 ദശലക്ഷത്തിലധികം ആളുകൾ ആർസെനിക്ക് വിഷബാധയേൽക്കുന്നുണ്ട്.
ഏറ്റവും കൂടുതൽ ബാധിക്കപ്പെട്ട പ്രദേശങ്ങൾ ബംഗ്ലാദേശ് , പശ്ചിമ ബംഗാൾ എന്നിവയാണ് .
കുറഞ്ഞ വരുമാനക്കാരിൽ ആർസെനിക്ക് വിഷമേൽക്കുന്നത്  സാധാരണമാണ്.
തലവേദന , കടുത്ത വയറിളക്കം , മയക്കം എന്നിവയിൽ നിന്നാണ് ആർസെനിക് വിഷത്തിന്റെ ലക്ഷണങ്ങൾ ആരംഭിക്കുന്നത്.
വിഷാംശം കൂടുമ്പോൾ, വയറിളക്കം, ഛർദ്ദി , രക്തം ഛർദ്ദിക്കൽ, മൂത്രത്തിൽ രക്തം,  പേശികളുടെ കോച്ചിപ്പിടുത്തം തുടങ്ങിയ ലക്ഷണങ്ങൾ കാണുന്നു.
സാധാരണയായി ആർസെനിക് വിഷബാധയേക്കുന്ന ശരീരാവയവങ്ങൾ ശ്വാസകോശം, ചർമ്മം, വൃക്ക, കരൾ എന്നിവയാണ്.
അർബുദം , ഹൃദയാഘാതം എന്നിവയുമുണ്ടാകാം.
ആർസെനിക് വിഷത്തിന്റെ അവസാന ഫലം കോമയും മരണവുമാണ്.
അജൈവ ആർസെനിക്  ഓർഗാനിക്  ആർസെനിക്കിനേക്കാൾ ദോഷകരമാണ്.
സീഫുഡ് വിഷാംശം കുറഞ്ഞ ജൈവ ആർസെനിക്കിന്റെ ഒരു സാധാരണ ഉറവിടമാണ്.
ഉപഭോക്തൃ റിപ്പോർട്ടുകളിൽ 2012 ൽ പഴച്ചാറിലും അരിയിലും റിപ്പോർട്ട് ചെയ്ത ആർസെനിക് പ്രാഥമികമായി അജൈവ ആർസെനിക് ആയിരുന്നു.
ഉയർന്ന വിഷാംശം ഉള്ളതിനാൽ, പാശ്ചാത്യ ലോകത്ത് ആർസെനിക് വളരെ അപൂർവമായി മാത്രമേ ഉപയോഗിക്കാറുള്ളൂ, ഏഷ്യയിൽ ഇത് ഇപ്പോഴും ഒരു കീടനാശിനിയായി ഉപയോഗിക്കുന്നു.
കുടിവെള്ളം
ആഴ്സനിക് സ്വാഭാവികമായും ഭൂഗർഭജലത്തിൽ കാണപ്പെടുന്നു.
ഇത്, ഉയർന്ന അളവിൽ ഉണ്ടാകുമ്പോൾ ഗുരുതരമായ ആരോഗ്യ ഭീഷണി ഉയർത്തുന്നു.
മലിനമായ കിണർ വെള്ളം വളരെക്കാലം കുടിക്കുന്നതിലൂടെ വിട്ടുമാറാത്ത ആർസെനിക് വിഷബാധ ഉണ്ടാകുന്നു.
പല ജലസംഭരണികളിലും ഉയർന്ന ആർസെനിക് ലവണങ്ങൾ അടങ്ങിയിട്ടുണ്ട്.
കിണറിലൂടെയുള്ള ആർസെനിക് വിഷബാധയുടെ ഏറ്റവും ഭീകരമായ സംഭവങ്ങളിലൊന്ന് ബംഗ്ലാദേശിലാണ് സംഭവിച്ചത്, ലോകാരോഗ്യ സംഘടന "ചരിത്രത്തിലെ ഏറ്റവും വലിയ ജനസംഖ്യയുടെ വിഷം" എന്ന് ഇതിനെ വിശേഷിപ്പിച്ചു.
ഇന്ത്യയിലെ ഗംഗ-ബ്രഹ്മപുത്ര  സമതലങ്ങളിലും ബംഗ്ലാദേശിലെ പത്മ-മേഘ്‌ന  സമതലങ്ങളിലുമുള്ള മലിനീകരണം മനുഷ്യന്റെ ആരോഗ്യത്തെ വളരെയേറെ പ്രതികൂലമായി ബാധിക്കുന്നു.
ഡൈമെർകാപ്രോൾ, ഡൈമെർകാപ്റ്റോസക്സീനിക് ആസിഡ് എന്നിവ ആർസെനിക് വിഷബാധ ചികിത്സക്കായി ഉപയോഗിക്കുന്നു.
ഡിഎംഎസ്എ മോണോഎസ്റ്ററുകൾ ആർസെനിക് വിഷത്തിന് മറുമരുന്ന് വാഗ്ദാനം ചെയ്യുന്നു.
ഭൂഗർഭജലത്തിലൂടെയുള്ള ആർസെനിക് വിഷബാധ ഗർഭിണികളിൽ  ഉയർന്ന അപകടസാധ്യതയുണ്ടാക്കുന്നു.
ഇത്, ശിശുവിന് ആരോഗ്യപരമായ അപകടങ്ങൾ ഉണ്ടാക്കുന്നു.
ഗർഭാവസ്ഥയിൽ ഭൂഗർഭജലത്തിലൂടെ ആർസെനിക് കഴിക്കുന്നത് അമ്മയ്ക്ക് വയറുവേദന, ഛർദ്ദി, വയറിളക്കം, ത്വക്ക് പിഗ്മെന്റേഷൻ മാറ്റങ്ങൾ, ക്യാൻസർ എന്നിവയുൾപ്പെടെയുള്ള അപകടങ്ങളുണ്ടാക്കുന്നുവെന്ന് പഠനങ്ങൾ തെളിയിച്ചിട്ടുണ്ട്.
ആർസെനിക് എക്സ്പോഷർ ശിസുക്കളുടെ ഭാരം,  വലുപ്പം, എന്നിവ കുറയുന്നതിന് കാരണമാകുന്നു.
ശിശുമരണ നിരക്ക് വർദിധിക്കുന്നതായും ഗവേഷണങ്ങൾ തെളിയിച്ചിട്ടുണ്ട്.
ആൻ ബോണി ഇംഗ്ലീഷ് വിലാസം https://ml.wikipedia.org/wiki/Anne_Bonny
എക്കാലത്തെയും പ്രശസ്തരായ സ്ത്രീ കടൽക്കൊള്ളക്കാരിൽ ഒരാളായിരുന്ന ആൻ ബോണി (ഒരുപക്ഷേ 1697 - ഒരുപക്ഷേ ഏപ്രിൽ 1782) കരീബിയൻ പ്രദേശത്ത് പ്രവർത്തിച്ചിരുന്ന ഒരു ഐറിഷ് കടൽക്കൊള്ളക്കാരിയായിരുന്നു.
ക്യാപ്റ്റൻ ചാൾസ് ജോൺസന്റെ എ ജനറൽ ഹിസ്റ്ററി ഓഫ് പൈറേറ്റ്സിൽ നിന്നാണ് ബോണിയുടെ ജീവിതത്തെക്കുറിച്ച് വളരെക്കുറച്ചെങ്കിലും വിവിരങ്ങൾ ലഭിക്കുന്നത്.
1700 ഓടെ അയർലണ്ട് രാജ്യത്ത് ജനിച്ച ബോണിക്ക് 10 വയസ്സുള്ളപ്പോൾ ലണ്ടനിലേക്കും തുടർന്ന് കരോലിന പ്രവിശ്യയിലേക്കും മാറി.
പിന്നീട് 1715-ൽ വിവാഹം കഴിച്ച അവർ കടൽക്കൊള്ളക്കാരുടെ സങ്കേതമായ നസ്സാവിലേക്ക് താമസം മാറ്റി.
അവിടെ വെച്ച് അവൾ കാലിക്കോ ജാക്ക് റാക്കാമിനെ കണ്ടുമുട്ടുകയും ജാക്കിന്റെ കടൽക്കൊള്ളയിലെ പങ്കാളിയും അയാളുടെ കാമുകിയുമായിത്തീർന്നു.
1720 ഒക്ടോബറിൽ റാക്കാമിനും മേരി റീഡിനുമൊപ്പം അവളെ പിടികൂടി.
ബോണിക്കും റീഡിനും വധശിക്ഷ വിധിച്ചുവെങ്കിലും ഇരുവരും ഗർഭിണികളായതിനാൽ അവരുടെ വധശിക്ഷ സ്റ്റേ ചെയ്തു.
റീഡ് 1721 ന്റെ തുടക്കത്തിൽ ജയിലിൽ വച്ച് മരിച്ചു, പക്ഷേ ബോണിയുടെ വിധി അജ്ഞാതമാണ്.
ബോണിയുടെ ജനനത്തീയതി ഏകദേശം 1700 ആയിരിക്കുമെന്ന് അനുമാനിക്കപ്പെടുന്നു.
അയർലണ്ടിലെ കൗണ്ടി കോർക്കിലെ ഓൾഡ് ഹെഡ് ഓഫ് കിൻസാലെയിൽ അവൾ ജനിച്ചുവെന്ന് പറയപ്പെടുന്നു.
ബോണി വേലക്കാരിയായ സ്ത്രീ മേരി ബ്രെന്നന്റെയും ബ്രെന്നന്റെ തൊഴിലുടമയായ അഭിഭാഷകനായ വില്യം കോർമാക്കിന്റെയും മകളായിരുന്നു.
ഔദ്യോഗിക രേഖകളും അവളുടെ ജീവിതവുമായി ബന്ധപ്പെട്ട സമകാലിക അറിവുകളും വിരളമാണ്.
മിക്ക ആധുനിക അറിവുകളും ചാൾസ് ജോൺസന്റെ എ ജനറൽ ഹിസ്റ്ററി ഓഫ് പൈറേറ്റ്സ് എന്ന പുസ്തകത്തിൽ നിന്നാണ്.
(കടൽക്കൊള്ളക്കാരുടെ ജീവചരിത്രങ്ങളുടെ ഒരു ശേഖരം, ആദ്യ പതിപ്പ് ഭാഗികമായി കൃത്യമാണ്. രണ്ടാമത്തേത് കൂടുതൽ അതിശയോക്തി ചേർത്ത് പറഞ്ഞിരിക്കുന്നു)